The Open Door
The Open Door (на български: „Отворената Врата“) е вторият студиен албум на американската метъл група Еванесънс. Албумът е пуснат за продажба на 25 септември 2006 г. в Полша, 27 септември в Япония, 30 септември в Австралия и в Италия на 2 октомври 2006 г. в Европа и на 3 октомври в Америка. Дигиталният албум е бил готов за поръчка по-рано – на 15 август 2006 г. от iTunes и Walmart.com, като бонус към него е аудио интервю с Ейми Лий и бонус парче, „The Last Song I'm Wasting On You“.

Песни и текст 
„Sweet Sacrifice“, първата песен от албума, е тематично ориентирана върху злоупотребите в отношенията между двама души, което е и вдъхновение за всички песни в албума „Fallen“.

Някои критици, като Джордън Реймър от The Daily Princetonian и Роб Шефийлд от Rolling Stones спекулират, че песента е била написана от Лий за Бен Мууди.

„Call Me When You're Sober“ започва като пиано балада, докато бързо не се превръща в алтернативна метъл песен с елементи на ню-метъл, симфоничен рок и поп музика.

Лий признава, че е написала песента за бившия си приятел Шон Моргън от Сийтър, като текста разкрива защо отношенията между двамата не са потръгнали.

„Lithium“ е рок балада с бавно темпо, където протагониста пее за 'страха от лития'. Акордите са написана от Лий за китара, когато е била на 16. По-късно китарата е заместена от пиано, когато бива написана и лириката за парчето.
Написана за избора между удобството на скръбта и възможността за щастие, песента показва мъката на протагониста като извинение за това да прави музика.

Критиците отбелязват сходства в „звънящото“ пианно интро на „Lithium“ и това на „My Immortal“ от „Fallen“.

„The Only One“ е първоначално наречена „Tuna Afternoon“ и разказва за опита на Лий с предубедени, неотворени към нови идеи хора, които като че ли са изгубени в свят на който не принадлежат.

„Your Star“ и вдъхновена от случка на Ейми по време на турнето им за албума „Fallen“. Тя бива вдъхновена да напише акордите в Лисабон, когато погледнала небето през нощта, и не могла да види нито една звезда. Друга част от вдъхновението ѝ е групата Pantera.

„Like You“ е написана в памет на сестрата на Ейми Лий, също като „Hello“ от „Fallen“.

Една от най-личните песни в албума – „Like You“, съдържа тъжен текст, акомпаниран от тежки китарни рифове.

„Good Enough“ е самостоятелно написана от Ейми Лий, и не случайно е поставена на последно място, тъй като символизира цялата тема на албума и живота на Ейми като цяло.

Песента наподобява композицията на „My Immortal“, както и на всички други песни на пиано на Еванесънс.

Турне 
Първата фаза от турнето за албума започва на 5 октомври 2006 г. в Торонто, Канада и приключва в Ню Йорк на 15 декември 2006 г.

След като посещават Северна Америка през октомври, през ноември групата пътува за Европа, преди да се върне в САЩ, където свири на големи стадиони. Първата фаза на турнето бива подновена на 5 януари 2007 г., когато групата свири в Канада, Япония и Австралия.

Втората фаза на световното им турне започва на 16 март 2007 г. във Фресно, Калифорния. Тя включва изяви в САЩ, Южна Америка, Южна Африка и завършва в Европа.

Последната фаза започва на 23 октомври 2007 г. в Корал Гейбълс, Флорида. В сетлиста са включени и нови парчета – „Lose Control“, „Missing“ и „Understanding“.

Списък на песните 
 Всички песни са продуцирани от Дейв Фортман.

Класации

Хронология на издаването

Външни препратки 

 Официален сайт на Еванесънс

Албуми на Еванесънс
Музикални албуми от 2006 година